
Выходит в каждый четверг. 


Новый процес в Совітах. 


Парыска газета „Журнал“ подае, же в 
Москві отбуде ся в найблизшом часі новый 
процес. Яко обвинены засядут: маршал 
вітской армии Єгоров, адмирал Зикторов, 
начальник военной авяции Алксис, начальник 
Білоруского воєнного округа Горбачев и ко- 
менданты войск Дыбенко и Каширин. 


со- 


Такым способом Сталин позбуде ся пра- 


—В1.вс1х-заслуженых-и-знаючих добре-свог-дЕ- 


ло начальников военных. Войско остае без 
опытных и способных полководовцов. Пер- 
шим, затравленым через Сталина, был мар- 


шал Тухачевскый, котрого в зврош! назвали 
совітскым Наполеоном, за ним идут другы, 
На их місце назначат ся людей, котры не ма- 
ют военного знаня, але сут зато попераны че- 
рез Г. П. У. Такым являт ся украинец Федько, 
котрого Сталин назначил на місце Тухачев- 
ского и котрый знаный ест со звірства в ча- 
сі перевороту в Совітах. Другый теп. началь- 
ник войск, то журналист Мехлис, котрый зро- 


бил воєнну кариєру в Чека, инший Шаденко, 
котрый также стоит тепер во верхах воєнной 
власти, был передом кравцом. Так то Совіты 
стали тепер страном всякых возможностей. 
Люде, котры уміют шити ногавкы, попада- 
ют в полководцы, а славны полководцы и ор- 
ганизаторы армии, сідат по вязницах и им 
грозит смерть лем за тото, же не годят ся с 
нолитыком кырвавого. Сталина. - 

Войсковых, котрых мают тепер судити, 
выдал в послідном процесі Рыков. Другый за- 
судженый в том процесі,а именно Раковскый, 
выдал знова совітскых дыпльоматов: Юрене- 
ва, Богомолова, Якубовича, Розенберга, Дав- 
тяна, Аросєва, Лемуса, Подольского, Карско- 
го и Островского. Всі они мают быти судже- 
ны в коротком часі. 

Кром! тых видных войсковых начальни: 
ков на лаві обвиненых має засісти велике чи- 
сло низших офицеров совітской армии. 


к ааа ЗО СЕНЕ 
Конец испанской войны. 


Послідны дні принесли армии генерала 
Франко ряд рішительных побід, в виду чого 
належит надіяти ся скорого конца домашной 
войны в Испании. 

Ведля послідных вістей войска национа- 
листов заняли уж Тортозу и тым самым пе- 
рерізали комуникацию меже Валєнциом и 
Барцельоном и оперли ся о Середземне Мо- 
ре. Такым способом отрізали они полудневу 
Испанию от Катальонии. 


В политычных и войсковых кругах фран- 
цускых осуджают тот факт яко ликвидацию 
домашной войны в Испании и рішительну 
побіду войск генерала Франко. 

Францускы газеты подают дальше, 
число утікаючих с Испании людей росне с 
каждым днем и же треба ся числити с тым, 
же в разі занятя Барцельоны через повстан- 
чи войска, осягне понад 100 тысяч людей, ко- 
тры заліют пограничны терены в Пиренеях. 


же 


нон вне иннаа 
Комунисты в Подкарпатской Руси. 


С Ужгорода доносят, што комунисты о- 
живили свою діятельность в Подкарпатской 
Руси, особенно в полночной части краю, ва 
границі ческо - польской. Потверджат тото 
комунистычна газета „Руде Право“, котра 
подае, же в том район! отбыло ся парудесят 
комунистычных собрань. 


Бесідуючи на тых собранях комунисты 


заявили, же члены комунистычной партии 
готовы боронити ческу державу, але мусят 
быти усунены с ней всі реакцийны елементы, 
котры перешкаджают сотрудництву с Совіта- 
ми и высказуют ся за згодом с Німеччином. 

„Руде Право“ подає, же тепер оживил ся 
рух комунистычной Партии в Подкарпатской 
Руси. 


рг дня 14 квітня (1) 1938 


Рок У. 


Пренумерата в краю: 
30 грошей місячно, 


80 „  Квартально, 
1.50 Еў полрочно, 
З зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1/ сто- 
роны 60 зл., 1/4 стороны 35 зл., 
"/в стор. 20 зл., 1/1в стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 
л. 


наннан 


„Лемко“ Крыница. 


Погодили ся с фактом. 


Прилученє Австрии до Німеччины наро- 
било в перших днях много шуму в Европі. 
Запротестовали против тому Англия и Фран- 
ция, але видячи, же Гитлєр не робит собі нич 
с того, погодили ся с фактом и переслали но- 
ты до Берлина, в котрых заявили, же призна- 
ют прилученє Австрии до Німеччины. 


Арада ИСИ 
Протест польского посла 
в Празі. 

Посол польской в Чехословакии выразил 
протест против анты-польской діяльности 
ческой комунистычной партии. Ческе прави- 
тельство переводит тепер слідство в той спра- 
ві и по выясненю информации, поміщеных в 
ноті, має дати отвіт. 

Политычны ческы кругы твердят, што 
ческе правительство выполняло уж нераз ос- 
новане жаданя своих сусідов. Меже иншим, 
усунуло оно с терену Чехословакии штаб 
украинской национальной партии и выселило 
ей начальника Коновальца. 


УЧИ НН 
Судеты творят своє власне 
правительство 7 
Тяжке положене Чехословакии. 


Англицкы газеты занимают ся дальше 
политычным положеням Чехословакии, ко- 
тре представляют в чорниых барвах. 

Социялистычна газета „Дайли Геральд“ 
подае, же положене, если ходит о меньшин- 
ства в Чехословакии, ест катастрофальне и 
значно планьше, як то соб! представлят чес- 
ке правительство. Ведля той газеты ніт обавы 
якойси войны, але по просту правительство 
центральне втратит терытории, населены нім- 
цами так, як то свого часу втратила Англия 
свою власть над Ирляндиом. 

Уж тепер положене ест того рода, же 
немного бракуе, штобы в Судетах повстало 
ровнорядне правительство льокальне. Коли ся 
тото стане, правительство в Праз! найде ся в 
трудном положеню, бо треба буде або пого- 
дити ся с фактом, або силом старати ся при- 
мусити судетскых німцов до респектованя 
центрального правительства. В том однак дру- 
гом случаю Прага мусит ся числити с интер- 
венциом Німеччины. 


„Д9 ер 


Стр. 2. 


И У е 


Папанин оскаржат проф. Шмидта. 


В Совітах иде тепер шалена нагонка на 
знаного в цілом научном світі проф. Шмидта. 
Професор Шмидт вславил ся своима выпра- 
вами на полночный бігун и поробленыма там 
науковыма дослідами. Тепер выступил про- 
тив нему Папанин, котрый обвинят проф. 
Шмидта, же он хотіл знищити бодайже не 
половину совітской фльоты, яка находила ся 
на Ледовом Океані. 

Правительственны кругы твердят, же до- 
теперешный „герой совітскый“, через свою 
шкодливу для Совітов діятельность, спричи- 
нил, же кораблям „Малыгин“, „Седов“ и 
„Садко“ разом с находячима ся на них людь- 
ми в числі около 200 грозит велика опас- 
ность. 

Дальше зашмаряют Шмидтови, же до- 
пустил ся того, што найбольший совітекый 
ледокол „Ермарк“ представлят тепер одну 
безхосенну купу на :нич непридатного желіза, 


вымагаючого што пару дней грунтового ре- 
монту. 

Кромі того обвиняют проф. Шмидта в 
том, же он зле сорганизовал выправу Папа- 
нина на полночный бігун, же не заосмотріл ю 
во всі потребны предметы и же дал папанин- 
цам попсуты провиянты. 

Наконец папанинцы обвиняют проф. 
Шмидта в том, же он в часі остановкы „Єр- 
марка“ в Талині бесідовал с якимаси людьми, 
котры были напевно „троцкистами“. 

Уж той сім закыд выстарчит ‘в Совітах, 
штобы утратити свободу, а може и жуте, а 
штож доперва, як обвинят ся когоси, же он 
знищил таку масу кораблей. А направду то 
там так было. Шмидт выслал на воды Ледо- 
вого Океана кораблі „Малыгин“, „Седов“ и 
„Садко“ штобы они ратовали Папанина и его 
товаришей, котрым грозила опасность и ко- 
раблі тоты от великых морозов были скова- 
ны ледами и не могут ся рушити. 


Што робити в пасіці на весну. 


Продолжене. 


Гнізда пчол треба поменьшати и старати 
ся о тото, штобы они были теплы. Як же ро- 
бит ся тото 2 

С гнізд треба усунути всі рамкы, котрых 
пчолы не обсідают, бо они сут непотребны. 
Выймує ся передовсем рамкы тоты, котры 
мают стары плястры, або плястри трутовы. 
При выниманю рамок треба уважати, штобы 
тых рамок, в котрых ест припас незапліснілой 
перхы;‘невынимати; бо пчолы не все на 
весну могут назберати ей в достаточном ко- 
личеств!, а всякы заступчи средства сут нич 
варты. 

Стары рамкы, в котрых ест мед, оставля- 
ме на пару дней на краю уля при дощечці, але 
передом зрізуєме с очок засклеплене. Пчолы 
втотчас перенесут мед до гнізда. Зробити то- 
то можна однак лем втотчас, як ест на дво- 
рі тепло. 

По поменьшаню гнізда и єго очищеню 
належит єго тепло отулити. Добра, груба ма- 
та при дверчиках, фалаток сукна и. на нем 
добре допасована мата горішна, обезпечат 
улий належито. Вмісто сукна под горішну ма- 
ту можна дати стары газеты, котры сполнят 
тоту. саму ціль. Вчас на весну треба также по- 
меньшати вылеты, штобы не доходило до се- 
редини улия за дуже зимного повітря. 


По выполненю тых робот треба пригото- 
вити новы улии, надставкы, рамкы, штобы 
мати их готовы в разі потребы в сезоні літ- 
ном. 

По якых двох тыжднях належит посмотрі- 
ти до улиєв, бо може треба додати рамок. 
такым способом росширят ся постепенно гні- 
здо и провадит нормальный розвой родины. 

При весняных роботах в пасіці треба 
звернути увагу на рабункы, котры приносят 
пасікам великы шкоды. Пчолы отвыкают от 
роботы, летят на рабунок и утрудняют нор- 
мальну роботу в пасіці, а кромі того часто 
розносят по улиях хвороту. 


В пасіці повинно ся робити скоро й спо- 
койно, притом не треба занадто гребети в гні- 
здах, бо тото перешкаджат пчолам в роботі, 
а также стає ся причином рабунку, бо другы 
пчолы, приманены запахом меду, надлітают 
и достают ся до гнізда. 

За всяку ціну належит не допустити до 
рабунков. Если в час! роботы в пасіці повстае 
рух, што єст доказом рабунку, треба перерва- 
ти роботу в улию, закрити дверчикы и по- 


меньшати вылет: во всіх улиях, оставляючи 
лем місце на одну пчолу. Дашкы и дверчикы 
мусят быти добре допасованы штобы не бы- 
ло шпар, котрыма рабусі могли бы ся доста- 
ти до середины улия. 

Порожны улии треба позатыкати и с па- 
сікы усунути. Рамкы и вощину держати в ко- 
морах, до котрых пчолы ся не достают. Не 
відкрити рамок и не подкормляти пчол на 
дворі, што однак часто робят пасічникы в лі- 
ті, оставляючи вывированы рамкы на дворі 
пчолам до осушеня. Втотчас змтают ся пчо- 
лы с ріжных улиєв, а може и с чужих пасік и 
заражают ся они рижныма хворотами. 


Якы зела повинно ся 
мати в хаті. 


Тепер, коли будит ся ціла природа до но- 
вого житя и коли наши поля покрыют ся пре- 
красныма дыванами квітя и рижных зел, хо- 
чеме звернути увагу наших почтенных чита- 
телей на гдеякы с них, Котры курацийныма 
свойствами представляют велику, однак на 
сел! невыкористану, вартость. З 

Часто трафят ся меже людьми, же ктоси 
ннбыто не ест хворый, але чує ся несвой — 
тратит смак до ідла и силу до роботы, єст все 
спячий и не суцый до ниякой роботы. Часто 
также болит когоси голова, ломят кости або 
докучат жолудок и т. инше. В такых разах не 
все заходит потреба кликати л!кара, але час- 
то выстарчит знати гдеякы зела и пити вы- 
вар тых зел, штобы повернути до полного 
здравя. 

Зела тоты, котры повинни быти высуше- 
ні в каждой хаті, можна собі самому в літі на- 
зберати и высушити. При назбераню и высу- 
шеню зел в великых розмірах, можна тоты 
зела также добре продати в аптеках и мати 
цілком добры доходы с той до тепер мало 
выкористаной галузи сельского господарства. 

Тому редакция буде подавати в каждом 
числі спис зел, помагаючих на оден недуг, 
поясняючи одночасно, коли и што належит 
зберати и як сушити зела, штобы не утрати- 
ли они курацийных свойств. 

В теперешном номері подами зела, якы 
помагают при дыхавици (астмі). Сут то: 

Ягоды яловца, листе лопушка, корень та- 
тараку, ціле зело петрушкы, насіне колендры. 


Ч. 14. (198) 


Найлучше робити мішанину тых всіх зел по 
ровной части, причом ягоды яловця належит 
потолчи. Заливати горячом водом, а коли на- 
гягне пити денно по 4 горнятка. 

Яловец росне у нас по горбках и приліс- 
ках. Ягоды зберат ся, коли сут уж чорны, най- 
лучше в другом році по приморозках, так, 
же стелит ся под кряком плахту и кыєм оби- 
ват ся ягоди. Сушит ся ягоды на стрыху. Ко- 
ли высохнут, выбрати занечищеня и незрілы 
ягоды. 

Ділянє: вырабят смак до ідла, чистит 
кров, помагат при болях печенкы, дыхавици 
и злой переміні материи. Ціна за 1 кг. от 2—3 
злотых. 

Лопушок росне у нас на межах и горб- 
ках. Познати его можна легко по великых 
сподом білых, зверха зеленых гладкых лист- 
ках. 

С лопушка зберат ся листкы и сушит в 
продувном, затіненом місци, роскладаючи их 
на полотні, або на папері. 

Діланє: побуджат тоты и причинят ся до 
того, х:е флегма отходит. Помагат при просту- 
дах, кашлі и дыхавици. Сок с вытисненых 
свіжих листков, змішаный со, свіжим моло- 
ком и медом, питый рано перед ідлом помагат 
знаменито при тяжкой астмі (дыхавици) и ка- 
шлі: Запарены листкы дают чай, помагаючий 
также на отдыховы дорогы. 

1 кг. лопушковых листков платит ся от 
3—4 зл. 

Татарак росне при берегах ставов, мочар 
и стоячих рік. Курацийны свойства має ко- 
рень татараку, котрый належит выдобывати 
вчас на весну перед выпущенем листя. По вы- 
добытю кореня с болота, треба єго обмыти, 
соскребтати с него верхню, темну лупку, по- 
краяти на малы кусникы и сушити в продув- 
ном сухом місци. По точном высушеню укла- 
дат ся его в шкляных баньках и ставят в су- 
хом місци. 

Ділянє: помагат при бігунках, хвороті 
жолчи и почок, фебрі, шкрофулах и водной 
пухлині. Заживат ся его стертый на порошок 
(6 грамов денно) або яко вывар с кореня. Вхо 
дит также яко складник до мішанкы зел нэ 
дыхавиця. 

Ціна: 1 кг. высушеного кореня 5—9 зло 
тых. 

Продовжене в слідуючом числі. 


Отто Габсбург втратил маєток. Сын ци- 
сара Австрии Кароля, Отто Габсбург уважал 
себе за претендента до цисарского трону Ав- 
стрии и Венгрии. Єго мати цисарева Зита, по 
смерти мужа остала с 8-дітьми и мусіла жити 
барз скромно. Помимо того не позбыла ся она 
николи той мысли, же єй сын Отто, числячий 
тепер 26-рок житя, засяде колиси на троні 
Габсбургов и дала єму старанне выховане. 
Отто владіє плавно німецкым, францускым, 
италиянскым, испанскым, англицкым и вен- 
герскым языком и знає праві цілу Европу. 

„Аншлюсс“ Австрии до Німеччины пере- 
черкнул єго пляны осягнути австрийскый 
трон, а понадто маєток Габсбургов, находя- 
чий ся в Австрии, якый перед двома роками 
отдало Габсбургам правительство Шушнига, 
отобрали им гутлєровскы ряды, так, же Отто 
втратил не лем трон, але и маєток. 

Также єго стараня о венгерскый престол 
стали ся нереальны. Але за тото може удаст 
ся єму засісти на троні испанском. Там, по 
побіді националистов, правдоподобно захо- 
тят мати короля и уж минулого року на коро- 
ля пропоновано Ксаверого де Бурбон, брата 
цисаревой Зиты, а уйка Оттона. Тот не хоче 
обняти сам трону, лем дати на своє місце се- 
стринка. Такым способом Отто Габсбург осіл 
бы на троні испанском. 


Ч. 14. (198) 


„ем и 20” 


Господарча нарада в Новом Санчі, 


Дня 24. марта т. р., користаючи со слу. 
чайности люстрации Староства через Г-на 
Краковского Воєводу, скликал Г-н Староста 
господарчу конференцию, яка отбыла ся в 
поміщеню магистрату. 

В конференции приняло участь понад 
70-ох представителей всіх галузей господар. 
чого житя повіта. 

На конференции населенє повіта ново: 
сандецкого высунуло слідуючи постуляти; 

1) перенаселенє повіта. 

Признано же повіт єст перенаселеный, а 
доказом того єст факт, же около 50 процент 
сельскых господарств єст карликовых, котры 
нияком міром не могут выкормити численных 
родин (сут то господарства понесзше 2 га 
горского, планного грунту о родинах от 8— 
10 люда). Таке положенє каже призадумати ся 
над том пекучом справом и глядати роботы 
для сельскых безроботных. Ту мусит ся звер- 
нути увагу на поселенчу акцию, безпроцент- 
ны кредиты на инвестыции, поддержку садо- 
водства, оживленє руху літно - турыстычного 
и домашного промыслу а также на розбудову 
по містах торговлі и промыслу, штобы міста 
могли принимати сельскых безроботных. 

Другым постулятом, якый высунено, єст 
потреба 

регуляции рік и потоков 
и зробленє греблі по обох боках Дунайця. 
3) Дорогы. 


Дальше порушено справы дороговы и 
высказано ся за конечном потребом доконче- 
ня дорогы, ведучой вздовж рікы Попрад, и 
належитой консервации доіздовых дорог до 
Крыницы, а также признано потребу будовы 

-дорогы;.Фльорынка..Білцарева — Богуша 
— Завада — Новый Санч и дорогы: Пивнич- 
на — Щавница. Дорогы тоты мают велике го- 
сподарче значенє и причинят ся до оживленя 
руху літньо - турыстычного. 

4) Кредыты и штучны навозы. 

На конференции порушено также спра- 
ву продажи дерева в державных лісах, а так- 
же домагано ся увеличеня кредитов на роди- 
нны сплаты, бо признаный до тепер кредыт 
оказал ся невыстарчаючий. Жадано также 
пониженя ціны навозов штучных и перево- 
зовой тарыфы. 

Кромі тых головных болячок населеня 
пов. новосандецкого обговорено также спра- 
ву выхову овец, котрых число поднесло ся 
двократно, але дальший розвой той галузи 
сельского господарства натрафят на основну 
перешкоду, а именно на недостаток 
пасовиск в літі. Хлоп вызимовал бы больше 
овец, але в літі не має их где пасти. 


Много увагы посвячено справам школь- 
ным и будові народных школ. На терені ново- 
насдецкого повіта находит ся тепер в будові 
28 школ и на их докончене потреба около 250 
тысяч злотых, а на тоту ціль повіт має всього 
лем около 100 тысяч. 

Порушено также справу основаня отділа 
Касы безпроцентной, котра принесе населеню 
повіта великы користи, 

На всі порушены справы дал Г-н Воєвода 
вычерпуючий отвіт: 

На вступі своєй річевой бесіды, заявил 
Г-н Воєвода, же державны власти :здают собі 
точно справу со всіх потреб и болячок населе. 
ия и старают ся всіма, стоячима до их роспо- 
рядимости средствами, заспокоити правдивы 
єго потребы. > 

На жаль, не даст ся всього нараз зробити 
и прото мусит ся быти в своих жаданях по: 
вздержным. Темпо помочи державной для го- 
сподарчого житя населеня росне стало и те: 
перешный, хоц тяжкый час, може сміло кон- 
куровати в той области с літами найлучшой 
конюнктуры господарчой. Достаточно навес: 
ти примір комасации грунтов, котра в том 
році обнимат пространство 3 раз больше, як 
то было передом. В самом краковском воє: 
водстві комасує ся тепер 15.000 гектаров, а 
перед 2-ма роками до комасации перенесено 
лем 5000 га. 

Ссли росходит ся о дорогы, то новосан- 
децкый повіт достає на тоту ціль значно 
больше, як инши повіты краковского воєвод- 
ства. С загальной сумы, 15 милионов злотых 
достал пов. новосадецк. 1,300.000 зл на будо: 
ву новых дорог, не вчисляючи сум, перезна: 
ченых на консервацию. 

В справі регуляции рік — переводит ся 
тепер роботы пляново. Не бере ся малых пар: 
тий и не регулює частей потоков чи рік, бо та 
ку роботу нищит звычайно перша злива, але 
переводит. ся роботы основны. В першой мірі 
регулює ся Вислу и робит ся запору на Дунай- 
ци, а пак аж прийде черга на дргуы мелиора 
цийны роботы. 

Долше задержал ся Г-н Воєвода на обго 
вореню справы перенаселеня села. Представил 
розультаты дотеперешной акции (переселе- 
не, дополненє карликовых господарств и пе- 
реміна их на господарства полны) и высказал 
потребу дальшой доцільной и постоянной ро- 
боты в том напрямі. Г-н Воєвода подчеркнув 
с признательностю діятельность Безпроцент 
ной Касы, котра може дати населеню огромны 
користи. С кредыту тых кас може користати 
аж и найбіднійший, лем бодай был он уцти: 
вым и давал гваранцию, же гроши с кредыту 
оберне на добре діло. 


Стр. 3. 

Переходячи до справы будовы школ, за- 
явил Г-н Воєвода, справа тота єст перворяд 
ной вагы и же он поробил уж стараня, штобы 
власти пришли с помочом при будові. 

Наконец Г-н Воєвода, по обговореню дру- 
гых справ, заявил, же буде ся и в будучности 
интересовати справами повіту и навязуючи 
контакт с населенєм, буде все слідити за роз- 
витєм економичного житя повіту. 

Предсідатель О. Т. Р. в горячих словах 
подяковал Г-ну Воєводі за всесторонны вы- 
ясненя, и закончил свою промову многоліт- 
ствиєЄм. 


тиревитходекат“ ТТУ ПОЧАСВО ВОИ 
Не марнуйме отпадков. 


В каждом, хоц бы найменьшом господар- 
ств! марнуе ся масу нибо то нич невартаючих 
ручей. Вышмарят ся на смітникы дыравы бля- 
шаны горнята и мискы, поурываны обручи, 
ріжны шматы и таке инше. Здає ся нам, же то 
сут річи неужиточны и нич невартуючи, а тым 
часом до Польщи спроваджат ся с чужих кра- 
ев великы партии шмат и старого желіза. 

Вр. 1936 за спроваджены до краю шматы 
заплачено 23 милионы злотых, а за спрова- 
джене старе и поламане желізо 37 милионов 
злотых, а в році 1937 ище больше, бо за шма- 
ты и жел!зо — 100 милионов злотых. Ест то 
сума барз поважна и не можна собі ей легко- 
важити. Здала собі с того справу Німеччина 
и тамтешне правительство зарядило зберати 
всі отпадкы. Зберают там отже бляшаны пу- 
делка от пасты, фляшки, зломене желізо, шма- 
ты, кости и т. д. Зберают всьо, што у нас вы- 
шмарят ся на смітник и тоты отпадкы дают в 
державном буджеті поважны сумы доходу. 

У нас мусит ся также звернути увагу на 
отпадкы, котры повинни зберати передовсем 
женщины. Женщины, котры ведут домашне 
господарство, повинни мати с тых шмат, ко- 
стей и инших отпадков невеличкы доходы. 
Скупом отпадков повинни заняти ся купцы, 
особенно на селі, бо на селі єст найбольше 
шмат и поломленого желіза. За отпадкы скле- 
пары платят або грошами, або товарами. От- 
падки такы сортуют склепары и продают цен- 
тралям, якы повинни находити ся по всіх 
больших містах. Сорганизованє скупу отпад- 
ков може дати незлы доходы бідному насе- 
леню и сильно увеличити актыва державного 
буджету. Прото тыж в интересі населеня и 
державы ест сорганизовати як найскорше цен- 
трал! скупу отпадков. Коли тото буде зробле- 
не и коли населене увидит, же и за стару шма- 
ту и поломлену подкову можна ище стоси 
достати, напевно займе ся оно зберанем тых 
отпадков и причинити ся до економичного 
подносеня краю. 


ЯКЫ ЛІКЫ ДЛЯ ЗВІРЯТ ТРЕБА МАТИ В ХАТІ: 


При укушеню живины через скаженого пса. 


Позволити стечи с раны як найбольше кырви. П 
стане течи, смаровати што хвилю сильно йодином або чистым спиртом. 
Найдальше до 4-ох дней спровадити ветерынара, штобы защепил скоти- 
ну против скаженины, 60 то вст одыноке средство. 


На хробакы у коня. 


ак, коли кров пере- 


назад до пыска. бели тото не даст ся зробити, то вихати грулю до жо- 
лубка противным концем (без дрота) сонды). 


Як успокоити корову. 


Часом корова не хоче дати доити ся. Може так быти прото, што она 
мав на вымени, або на дойках раны або пырщикы. Втотчас треба ю лі- 
чити. Але часом корова не хоче стояти спокойно без причины. Втотчас 


ле поможе крик, ани битка. В тых разах одынокым средством вст поло- 
жити на плечи, ближе шии, намоченый в зимной воді мішок. Корова 
успокоит ся сейчас и даст ся доити. 


„Тожку еметыку роспустити в половин! литра теплой воды, вляти 


тото до двох литров звычайной воды и дати коневи выпити. По тЫждні 


повторити так само ще раз. 


Як скотина задавит ся. 


Коли скотина задавит ся компером, бураком, або карпельом. вляти 
ҷо паши '/ л. олію и пак старати ся вытиснути бульбу. чи дашто инше 


—000— 


До ратованя живины треба мати в хаті: 


1) Гегар до полоканя отходовой кышкы, похвы и матицы. 
2) Сонду до ратованя при здутю. 


З) Трокар до пробитя живины при здутю (як ніт сонца). 
4) Иглу до пущаня кырви. 
5) Вату, газу, бандаж, або чисте полотно до ран. 


Стр. 4. 


Што чути в світіи в краю 


Страшна зараза худобы в Англии. В Ан- 
глии росширила ся застрашаючо слинавка, 
котра має барз острый перебіг. До тепер за- 
нотовано, же на слинавку захворило 2 и № 
милиона штук худобы. Власти выдали остры 
зарядженя, штобы не допустити до дальшого 
-гросширяня ся заразы. Замкнено всі торгы в 
-хАнглии; а также не вольно переганяти, ани 
перевозити худобы с одной місцевости до 
„другой... 
| Литва будує желізну дорогу до Польщи. 
По угоді литовско - польской Литва присту- 
пила доотбудовы дорогы и жел. тору веду- 
. чой ку границі польской. Коло дорогы постав- 
‚ лено уж телеграфичны столбы. Направляют 
гпонищены мосты и допроваджают до поряд- 
ку дорогу и желізный тор. 

Япония протестує против совітской помо- 
чи в Кытаю. Амбасадор японскый в Москві 
выразил на рукы Литвинова протест с причи- 
ны уділеня через Совіты помочи кытайскым 
войскам. Литвинов протест тот отшмарил, яко 
неоснованый и заявил, же Совіты не сут звя- 
заны с Япониом ниякым договором, котрый 
заборонял бы им продавати кытайцам воен- 
ны материялы. В кытайской армии, сказал Ли- 
твинов, служат охотникы с рижных краев, не 
лем с Росии и тото не выкликало со стороны 
Японии протестов. 


Франция выселила 450 вариятов до Поль- 
щи. До Гдыні приіхал не бодай якый транс- 
порт. Прибул до берегов корабель францус- 
кый, на котром находит ся 450 вариятов, 
граждан польскых. Хворы будут розміщены 
по рижных краєвых шпиталях. 

Министри шварцовали золото. В Букаре- 
шті, в Румунии, выкрыто аферу безправного 
вывозу золота за границу. В аферу сут заміша- 
ны два б. министры и много людей с финан- 
совых кругов. До тепер стверджено, же за 
границу вывезено золота. вартости понад 100 
милионов лей. 

_ В звязи с том афером арештовано Алек- 
сандра Буздугана б. посла румунского в Ри- 
йо-де-Жанейро. Буздуган пополнил самоу- 
бийство и оставил лист, в котром твердит, же 
ест невинный. Убийство Буздугана выклика- 
ло в Букаресті велике вражене. 

Авантуры в парляменті француском. В 
парляменті француском пришло до авантур. 
Опозыция сильно атаковала премєра Блюма, 
котрый домагат ся новых кредытов, вынося- 
чих 1 милиярд франков тыжднево. Против 
нему выступат опозыция в Сенаті и ест мо- 
жливе, же Блюм уступит. 

Страшна вітерница в Польщі. Страшны 
вітры, якы через пару дней дули над Поль- 
щом, вырядили значны шкоды. Шкоды тоты 
сут. найбольши в воєводстві станиславов- 
ском. 

В самом Станиславові вітер сорвал с од- 
ного дому дах, котрый, падаючи на дорогу 
убил Василя Перегинца и поранил свящ. дра 


Ягляржа, катехета державной гимназий в Ста- 


“ниславові; а также фиякра Корна. 

Свящ. др. Яглярж лежит в шпиталі и стан 
его здравя ест безнадійный. 

В другом місці вітер перевернув паркан, 
котрый упал на 6-літного Ярослава Павликов- 
ского. Дітина была так потолчена, же умерла 
в шпиталі. 

В Чорткові вітер вырвал с коренями дере- 
во, котре упало на двоповерхный дом и ча- 
стично єго ушкодило. 


Отвіт. редактор: Гарас Громосяк в Крыниці, 

„Армия с лопатами“ рушила до роботы. 
С настанем весны покликано знова до робо- 
ты всіх тых, котры не служили при войску и 
сут обовязаны до полненя заступчой войско- 
вой службы. Робота покликаных тырват 6 
дней. 

В том році до заступчой войсковой слум- 
бы будут покликаны всі тоты, котры достали 
категорию „Ц“ и родили ся в літах: 1912, 1913, 
1914, 1915 и 1916 а также тоты с рочника 1911, 
котрым в минулом році роботу отложено. 

` Совітскы самолеты на фронті кытайско- 
японском. Коло Ганкау продолжают ся завзя- 
ты бои, котры приносят кезначны побіды вой- 
скам кытайскым. На фронт! том появили ся 
великы совітскы самолеты гиганты, котры на- 
зывают „Дума Совітов“. Сут то небывалой 
величины самолеты военны. 


Горгонова просит даровати ей решту ка- 
ры. В грудні т. р. мине 7 літ от часу, коли Гор- 
гонову засудил суд на.8 літ вязницы. Адвокат 
Горгоновой звернул ся тепер до министра 
Грабовского с просьбом даровати ей решту 
кары. 


Вітер вывернул поізд. Над Снятыном пе- 
решол так сильный вітер, же сопхал с шин 
цілый поізд зложеный с 20 вагонов. Вагоны 
ушкодили ся. 

Недалеко Любеня вітер вырвал с кореня- 
ми цілый березовый лісэк, зложеный со 100 
дерев. 


Безпорядкы в Палестыні. Безпорядкы в 
Палестыні ‘не устают. За З дні начислено аж 
39. случаєв нападу со. стороны арабов. Выса- 
джено в повітрє 2 мосты, убито 30 подорожу- 
ючих и доконано численных подпалень и на- 
падов на желізны торы. В многых місцевос- 
тях перерізано телефоничны проводы. 


Оборона на случай газовой войны. Дер- 
жавы вынаходят труючи газы, штобы вытру- 
ти нима неприятеля, а также придумуют ріж- 
ны способы обороны перед тыма газами. В 
той ціли заосмотрют ся в противгазовы ма- 
скы и будуют под земльом цілы домы, накры- 
ты сильныма жельбетонныма плытами, в ко- 
трых в случах газовых нападов мае крыти ся 
цывильне населене. Во Франции на тоту ціль 
перезначено суму 435 милионов франков. С 
той величезной сумы мают ужити 235 мили- 
онов франков на будову подземельных До- 
мов охоронных, а 200 милионов франков на 
приготовлене протигазов. 


о еек, мама щеки 


Комунальна Каса Ощадности 
Повіта Краковского в Кракові 


Ч. 14. (198) 


ПОЧТОВИЙ ЯЩИК. 


Г-н. Иван Муль Чарна — пов. Устрикы Дол. 

Банк Рольный дае пожичкы на сплаты 
родинны лем тым селянам, котрых господар- 
ство складат ся не с больше, як с 15-ох гекла- 
ров грунту, Пожичкы тоты може достати гос- 
подар втотчас, коли сплачат с грунту діти, 
або сестры и братов, штобы грунту не ділити. 
Мусит он быти ипотечным властителем гү ун- 
ту и грунт мусит быти чистый от долгов и\о- 
течных. 

Пожичка не може быти меньша як 1000 
злотых. Стараючи ся о пожичку пишут до 
Банку Рольного (отділ в Кракові) о прислане 
им друку на затягненя пожички на сплаты 
родинны. Друк (формуляр) такый выполня- 
ют, дают потвердити его через уряд гминный 
и отсылают до Банку Рольного. Банк поучат, 
што треба дальше зробити. 

Фонды перезначены на того рода пожич- 
кы сут однак не великы и кто знае, чи не сут 
уж на тот рок вычерпаны. 

В каждом раз! радимо написати до Роль- 
ного Банку (Райѕбуоту Вапк Вошу (Оаала 
Кгакбт) то вам пришлют точны информации. 


Продам фотографичный апарат 
и научу скоро фотографовати. 


Писати: Андрей Галущак 
Прислоп 
почта Уств Руске. 


Куплю 
„РУСКЕ ПАЛОМНИЧЕСТВО“ 


составлене Алексием Булка со Скварявы 
выдане в Коломыи в р. 1906. 
Писати до Админ. „ЛЕМКА“, Крыница 2. 


Испытованый дяк и диригент 
церковного и світского хору, 
добрий тенор 

прийме посаду от зараз. 

Зголошеня принимат Редакция 
„Лемка“ — Крыница 2. 


Продам книжку 
„ПАЛОМНИЦТВО ДО СВЯТОЙ ЗЕМЛІ“ 
Галущак Андрей 


Прислоп 
п. Устє Руске, пов. Горлицы 


Рок основаня 1882. 


ЦЕНТРАЛЯ КРАНОВ, УЛ. ПИЯРСКА 1. 
тел. 115-97, 131-73, 101-03. 


Отділеня: 


КРЫНИЦА, 
ВЕЛИЧКА, 


112. 


тел. 6, 


тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


БЕЗОПАСНОСТЬ. 


Типография А. 


ДОБРЫЙ ПРОЦЕНТ. 


Гольдмана, во Львові, ул. Сикстуска Ч. 18. 


